แซม คลาฟลิน

ซามูเอล จอร์จ คลาฟลิน () หรือ  แซม คลาฟลิน เกิดเมื่อวันที่ 27 มิถุนายน ค.ศ. 1986 เป็นนักแสดงชาวอังกฤษ มีผลงานการแสดงครั้งแรกในละครชุดเรื่อง หลั่งเลือดค้ำบัลลังก์โลกหล้า (ค.ศ. 2010) โดยรับบทเป็น "อัศวินริชาร์ดแห่งคิงส์บริดจ์" ก่อนที่เขาจะได้มีผลงานการแสดงภาพยนตร์เป็นเรื่องแรกในภาพยนตร์ชุดไพเรทส์ออฟเดอะแคริบเบียน ภาค ผจญภัยล่าสายน้ำอมฤตสุดขอบโลก (ค.ศ. 2011) โดยรับบทเป็นมิชชันนารี "ฟิลิป สวิฟต์" 

ส่วนผลงานการแสดงของเขาในภาพยนตร์เรื่องอื่น ๆ เช่นการรับบทเป็น "ดังคัน เอดเวิดส์" กองกลางของแมนเชสเตอร์ ยูไนเต็ดใน ยูไนเต็ด สู้สุดฝันวันแห่งชัยชนะ (ค.ศ. 2011), บท "ฟินนิก โอแดร์" ใน เกมล่าเกม 2 แคชชิ่งไฟเออร์ และ เกมล่าเกม 3 ม็อคกิ้งเจย์ (ค.ศ. 2013–2015) รวมถึงการรับบทนักแสดงนำใน มี บีฟอร์ ยู (ค.ศ. 2016), สุดเขตแดนศึก (ค.ศ. 2017), รักเธอฝ่าเฮอร์ริเคน (ค.ศ. 2018), รัก แต่ง ซ้ำ (ค.ศ. 2020), บท "ไมครอฟต์ โฮมส์" ใน เอโนลา โฮล์มส์ และบท "เซอร์ ออสวอลด์ โมสลีย์" ในละครชุดที่ได้รับความนิยมทางเน็ตฟลิกซ์เรื่อง พีกี้ ไบลน์เดอร์ส (ค.ศ. 2019–22)

ชีวิตส่วนตัวของเขา เขามีน้องชายหนึ่งคนที่เข้าวงการบันเทิงเช่นกันกับเขานั่นคือโจ คลาฟลิน และเคยสมรสกับลอรา แฮดด็อก และเลิกรากัน ปิดฉาก 6 ปีแห่งความรักhttps://movie.mthai.com/movie-news/199382.html  5 คู่รักคนดังที่ทำให้รู้ว่า อดีตและอนาคตไม่สำคัญเท่ากับปัจจุบันที่มีเธอhttps://www.hellomagazine.com/celebrities/2019091777824/sam-claflin-discusses-life-after-split-wife-laura-haddock/ Peaky Blinders star Sam Claflin discusses life post-split from wife Laura Haddock

วัยเด็ก
คลาฟลิน เกิดที่เมืองอิปสวิช เทศมณฑลซัฟฟอล์ก ประเทศอังกฤษ เป็นบุตรชายของ มาร์ค คลาฟลิน และ ซู คลาฟลิน พ่อของเขาทำงานเป็นเจ้าหน้าที่การเงินและแม่ของเขาทำงานเป็นผู้ช่วยครู เขามีพี่ชาย 2 คน และน้องชาย 1 คน โดยน้องชายของเขา "โจเซฟ คลาฟลิน" เป็นนักแสดงผู้มีผลงานในละครโทรทัศน์เรื่อง มหาศึกชิงบัลลังก์ และ ดาวินชี่ อัจฉริยะจอมอหังการ แม้ว่าเขาจะเกิดที่เมืองอิปสวิชแต่เขาใช้ชีวิตในวัยเด็กและเติบโตที่เมืองนอริช เทศมณฑลนอร์ฟอล์ก

ในวัยเด็กคลาฟลิน ชื่นชอบและมีทักษะทางฟุตบอล โดยเขาเคยเป็นนักฟุตบอลของโรงเรียน และมีความตั้งใจจะเป็นนักฟุตบอลอาชีพของสโมสรฟุตบอลนอริชซิตี แต่กลับประสบปัญหาอาการบาดเจ็บหนักที่หัวเข่า ทำให้ไม่สามารถเป็นนักฟุตบอลอาชีพอย่างที่ตั้งใจได้ หลังจากนั้นเขาได้มีโอกาสแสดงละครเวทีของโรงเรียน และฉายแววความเป็นนักแสดงออกมาบนเวที พ่อแม่รวมถึงครูที่โรงเรียนจึงแนะนำให้เขาศึกษาต่อทางด้านการแสดง

หลังจากที่เขาออกจากศูนย์ฝึกเยาวชนของสโมสรฟุตบอลนอริชซิตีเขาได้ย้ายไปเรียนทางด้านการแสดงที่วิทยาลัยนอริช ซิตี ในปี ค.ศ. 2003 ก่อนจะย้ายไปลอนดอนเพื่อเรียนต่อที่สถาบันดนตรีและศิลปะการละครแห่งลอนดอน จนจบการศึกษาในปี ค.ศ. 2009

อาชีพนักแสดง
หลังจบการศึกษาจากสถาบันดนตรีและศิลปะการละครแห่งลอนดอน เขามีผลงานการแสดงเป็นครั้งแรกในปี ค.ศ. 2010 ในละครโทรทัศน์เรื่อง หลั่งเลือดค้ำบัลลังก์โลกหล้า โดยรับบทเป็น "อัศวินริชาร์ดแห่งคิงส์บริดจ์" และ พิทักษ์อนาคต พิภพดึกดำบรรพ์ จากนั้นในปี ค.ศ. 2011 เขาได้รับการติดต่อให้ร่วมแสดงในภาพยนตร์ของยูนิเวอร์แซลพิกเจอส์เรื่อง บุตรคนที่ 7 จอมมหาเวทย์ ซึ่งสร้างมาจากนวนิยายเรื่อง "เดชหมอผี" แต่กลับไม่สามารถตกลงเงื่อนไขกันได้ บทดังกล่าวจึงตกเป็นของ เบ็น บานส์ หลังจากนั้นเขายังคงมีผลงานทางโทรทัศน์โดยแสดงเป็น "ดังคัน เอดเวิดส์" อดีตกองกลางทีมชาติอังกฤษ ใน ยูไนเต็ด สู้สุดฝันวันแห่งชัยชนะ (ค.ศ. 2011) ทางช่องบีบีซี

แซม คลาฟลิน ได้รับโอกาสในการแสดงภาพยนตร์เป็นครั้งแรกใน ผจญภัยล่าสายน้ำอมฤตสุดขอบโลก (ค.ศ. 2011) ซึ่งเป็นภาพยนตร์ชุดภาคที่ 4 ของ ไพเรทส์ออฟเดอะแคริบเบียน โดยรับบทเป็นมิชชันนารี "ฟิลิป สวิฟต์" จากบทดังกล่าวทำให้เขาได้รับการเสนอชื่อเข้าชิงรางวัลเอมไพร์อวอร์ด สาขานักแสดงหน้าใหม่ยอดเยี่ยม และเริ่มมีชื่อเสียงในแวดวงภาพยนตร์อเมริกัน ต่อมาเขามีผลงานในภาพยนตร์ที่สร้างจากเทพนิยายเรื่อง สโนว์ไวท์และพรานป่า ในศึกมหัศจรรย์ (ค.ศ. 2012) รวมถึงการรับบทเป็น "เฟนนิค โอแดร์" ใน เกมล่าเกม 2 แคชชิ่งไฟเออร์ (ค.ศ. 2013)

ในปี ค.ศ. 2014 เขามีผลงานการแสดงภาพยนตร์ถึง 4 เรื่องได้แก่ ดัก จับ ผี, ชมรมสุภาพบุรุษสุดเฮ้ว, เพื่อนรักกั๊กเป็นแฟน และ เกมล่าเกม 3 ม็อคกิ้งเจย์ ต่อมาในปี ค.ศ. 2016 เขาได้แสดงนำคู่กับเอมีเลีย คลาร์กในภาพยนตร์ที่ประสบความสำเร็จทางรายได้อย่างสูงเรื่อง มี บีฟอร์ ยู โดยเขาต้องรับบทชายที่เป็นอัมพาต และมาได้รับกระแสคำชื่นชมจากนักวิจารณ์รวมถึงสื่อต่างๆกับฝีมือการแสดงที่พัฒนาขึ้นกับบทบาทการแสดงในภาพยนตร์สงครามเรื่อง สุดเขตแดนศึก (ค.ศ. 2017) ที่เขาต้องรับบทเป็น "ร้อยเอก สแตนโฮป"

ปี ค.ศ. 2018 เขาแสดงนำในภาพยนตร์เรื่อง รักเธอฝ่าเฮอร์ริเคน และแสดงภาพยนตร์ระทึกขวัญจากประเทศออสเตรเลียเรื่อง ปักษาพยาบาท ก่อนจะมีผลงานในละครชุดที่ได้รับความนิยมอย่างสูงทางบีบีซีและเน็ตฟลิกซ์เรื่อง พีกี้ ไบลน์เดอร์ส ในซีซันที่ 5–6 (ค.ศ.2019–2022) โดยรับบทเป็น "เซอร์ ออสวอลด์ โมสลีย์" นักการเมืองผู้ฝักใฝ่ลัทธิฟาสซิสต์ โดยในปี ค.ศ. 2019 เขาได้มีผลงานการแสดงร่วมกับ โจ คลาฟลิน น้องชายของเขาเป็นครั้งแรกใน เดอะ คอร์รัปเตด

ผลงานการแสดง

ภาพยนตร์
 ปี เรื่อง บท หมายเหตุ 2011 ผจญภัยล่าสายน้ำอมฤตสุดขอบโลก มิชชันนารี ฟิลิป สวิฟต์ 2012 สโนว์ไวท์และพรานป่า ในศึกมหัศจรรย์ วิลเลียม 2013 เกมล่าเกม 2 แคชชิ่งไฟเออร์ ฟินนิค โอแดร์ 2014 ดัก จับ ผี ไบรอัน แม็คนีล ชมรมสุภาพบุรุษสุดเฮ้ว อลิสแตร์ รายล์ เพื่อนรักกั๊กเป็นแฟน อเล็กซ์ สจ๊วต เกมล่าเกม 3 ม็อคกิ้งเจย์ ภาค 1  ฟินนิค โอแดร์ 2015 เกมล่าเกม 3 ม็อคกิ้งเจย์ ภาค 2 ฟินนิค โอแดร์2016 พรานป่าและราชินีน้ำแข็ง วิลเลียม นักแสดงรับเชิญ มี บีฟอร์ ยู วิล เทรย์เนอร์ แดร์ ไฟเนสต์ ทอม บัคลีย์2017 เสน่ห์นาง ลางมรณะ ฟิลิป แอชลีย์ สุดเขตแดนศึก ร้อยเอก สแตนโฮป2018 รักเธอฝ่าเฮอร์ริเคน ริชาร์ด ชาร์ป ปักษาพยาบาท ฮอว์กินส์2019 เดอะ คอร์รัปเตด เลียม รองเท้าสีแดงและคนแคระทั้งเจ็ด เมอร์ลิน (พากย์เสียง) นางฟ้าชาร์ลี อเล็กซานเดอร์ โบรค2020 รัก แต่ง ซ้ำ แจ็ค เอโนลา โฮล์มส์ ไมครอฟต์ โฮมส์2021 ลมหายใจลวงแค้น เจมส์  ฝัน หลอน ที่โซโห นักสืบลินด์เซย์ นักแสดงรับเชิญ ชาร์ลอตต์ อเล็กซ์ แนกเลอร์ (พากย์เสียง)2022นิยายรักฉบับฉันและเธอ  เฮนรี คอปเปอร์

ทางโทรทัศน์
 ปี เรื่อง บท หมายเหตุ2010 หลั่งเลือดค้ำบัลลังก์โลกหล้า ริชาร์ดแห่งคิงส์บริดจ์ 8 ตอน พิทักษ์อนาคต พิภพดึกดำบรรพ์ คาเลป ภาพยนตร์ทางโทรทัศน์ แอนี ฮิวแมน ฮาร์ท โลแกน 4 ตอน 2011 ยูไนเต็ด สู้สุดฝันวันแห่งชัยชนะ ดังคัน เอดเวิดส์ ภาพยนตร์ทางโทรทัศน์ 2012 ไวท์ ฮีท แจ็ค วอลช์ 6 ตอน 2013 แมรีแอนด์มาร์ธา คุณแม่หัวใจนักสู้ เบน ภาพยนตร์ทางโทรทัศน์ 2019–22 พีกี้ ไบลน์เดอร์ส เซอร์ ออสวอลด์ โมสลีย์ ซีซัน 5–6 2021 เดย์ซี โจนส์ แอนด์ เดอะซิกซ์ บิลลี ดันน์ 

 อ้างอิง 

 รู้จัก แซม คลาฟลิน หนุ่มฮอตขวัญใจทั้งโลก สู่การแสดงทุ่มสุดตัว ฝ่ามหันตภัยในผลงานล่าสุด Adrift
 - ประวัติดารา แซม คลาฟฟิน
 รวมหนังของแซม คลาฟฟิน
 - แซม คลาฟลิน ว่าที่เจ้าพ่อหนังรักคนต่อไป กับรอยยิ้มสุดละมุนใน Me Before You

หมวดหมู่:นักแสดงอังกฤษ
หมวดหมู่:บุคคลที่เกิดในปี พ.ศ. 2529